અમદાવાદ/સોમનાથઃ આજે શિવરાત્રી એટલે કે દેવોના દેવ મહાદેવ ભોળાનાથને રીજવવાનો દિવસ છે. આજે દેશભરના શિવાલયો હર હર ભોલેના નાદ સાથે ગુંજી ઉઠ્યા છે. ભક્તો ભોળાનાથને રીઝવવા જલાભિષેક, રૂદ્રાભિષેક, ધ્વજારોહણ, મહાઆરતી, યજ્ઞ, મહાપ્રસાદ સહિતની પૂજા અર્ચના કરી રહ્યા છે. તો જૂનાગઢમાં ગીરનાર તળેટીમાં આવેલા મૃગિ કુંડમાં નાગા સાધુઓએ શાહી સ્નાન પણ કર્યું. સમગ્ર દિવસ દરમિયાન અનેકવિધ ધાર્મિક કાર્યક્રમોનું પણ આયોજન વિવિધ સ્થળો પર આયોજન કરવામાં આવ્યા છે. બીજી તરફ ઠેર-ઠેર ભોળાનાથ વ્હાલી ભાંગ પણ લોકોને પ્રસાદીના રૂપમાં મળી રહી છે.આજે દેવોના દેવ મહાદેવનો તહેવાર મહાશિવરાત્રી છે.